CELEX: C2005/082/35
Language: el
Date: 2005-04-02 00:00:00
Title: Υπόθεση C-51/05 P: Αναίρεση της Επιτροπής των Ευρωπαϊκών Κοινοτήτων ασκηθείσα στις 9 Φεβρουαρίου 2005 (τηλεαντιγράφημα της 7ης Φεβρουαρίου 2005) με αντικείμενο τη μερική εξαφάνιση της αποφάσεως που εξέδωσε το Πρωτοδικείο των Ευρωπαϊκών Κοινοτήτων (δεύτερο τμήμα) στις 23 Νοεμβρίου 2004 επί της υποθέσεως Τ-166/98, Cantina sociale di Dolianova κ.λπ. κατά Επιτροπής των Ευρωπαϊκών Κοινοτήτων

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/17
            
         Αναίρεση της Επιτροπής των Ευρωπαϊκών Κοινοτήτων ασκηθείσα στις 9 Φεβρουαρίου 2005 (τηλεαντιγράφημα της 7ης Φεβρουαρίου 2005) με αντικείμενο τη μερική εξαφάνιση της αποφάσεως που εξέδωσε το Πρωτοδικείο των Ευρωπαϊκών Κοινοτήτων (δεύτερο τμήμα) στις 23 Νοεμβρίου 2004 επί της υποθέσεως Τ-166/98, Cantina sociale di Dolianova κ.λπ. κατά Επιτροπής των Ευρωπαϊκών Κοινοτήτων
   (Υπόθεση C-51/05 P)
   (2005/C 82/35)
   Γλώσσα διαδικασίας: η ιταλική
   Η Επιτροπή των Ευρωπαϊκών Κοινοτήτων, εκπροσωπούμενη από τους C. Cattabriga και L. Visaggio, άσκησε στις 9 Φεβρουαρίου 2005 ενώπιον του Δικαστηρίου των Ευρωπαϊκών Κοινοτήτων αναίρεση με αντικείμενο τη μερική εξαφάνιση της αποφάσεως που εξέδωσε στις 23 Νοεμβρίου 2004 το Πρωτοδικείο των Ευρωπαϊκών Κοινοτήτων (δεύτερο τμήμα) επί της υποθέσεως T-166/98, Cantina sociale di Dolianova κ.λπ. κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               1.
            
            
               να αναιρέσει την απόφαση του Πρωτοδικείου της 23ης Νοεμβρίου 2004 στην υπόθεση T-166/98, Cantina sociale di Dolianova κ.λπ. κατά Επιτροπής των Ευρωπαϊκών Κοινοτήτων, καθό μέρος γίνεται δεκτό το αίτημα περί καταβολής αποζημιώσεως εκ μέρους της Επιτροπής, οπότε,
            
         
               2.
            
            
               αποφαινόμενο σε τελευταίο βαθμό επί της διαφοράς, να απορρίψει ως απαράδεκτο το αίτημα,
            
         
               3.
            
            
               να καταδικάσει την Cantina sociale di Dolianova και τους λοιπούς προσφεύγοντες σε πρώτο βαθμό στα δικαστικά έξοδα αμφοτέρων των βαθμών δικαιοδοσίας.
            
         Λόγοι και κύρια επιχειρήματα
   Η Επιτροπή περιορίζει την αναίρεσή της στις σκέψεις 129 έως 150 της αποφάσεως του Πρωτοδικείου, σχετικά με τον προσδιορισμό της αφετηρίας της προβλεπόμενης από το άρθρο 46 του Οργανισμού του Δικαστηρίου προθεσμίας παραγραφής. Κατά την άποψη της Επιτροπής, η περιλαμβανόμενη επί του σημείου αυτού στην αναιρεσιβαλλόμενη απόφαση εκτίμηση –σύμφωνα με την οποία η αφετηρία της προθεσμίας παραγραφής συμπίπτει με τη χρονική στιγμή κατά την οποία οι προσφεύγοντες συνεταιρισμοί ήσαν σε θέση να συνειδητοποιήσουν ότι δεν θα επιτύγχαναν την καταβολή της κοινοτικής ενισχύσεως μέσω της ασφαλείας που συνέστησε το DAI υπέρ του AIMA– είναι προϊόν πρόδηλης πλάνης περί το δίκαιο.
   Συγκεκριμένα, προκειμένου να προσδιορίσει την αφετηρία του χρόνου παραγραφής της ασκηθείσας από τους προσφεύγοντες συνεταιρισμούς προσφυγής, το Πρωτοδικείο ουδόλως έλαβε υπόψη του το γεγονός ότι από το 1983 ο κανονισμός 2499/82 (1) είχε προκαλέσει αντικειμενικώς ζημία στους ίδιους συνεταιρισμούς, ενώ, αντιθέτως, επικεντρώθηκε στην αντίληψη αυτών ως προς τις εν λόγω επιζήμιες επιπτώσεις. Κατά την κρίση του Πρωτοδικείου, δεν ήταν επαρκές το γεγονός ότι οι προσφεύγοντες είχαν γνώση του ότι υπέστησαν ζημία από την εφαρμογή του κανονισμού 2499/82· το Πρωτοδικείο έλαβε επίσης υπόψη του ως αναγκαίο όλως υποκειμενικό στοιχείο, και συγκεκριμένα εκείνο της γνώσεως εκ μέρους των προσφευγόντων ότι ήσαν σε θέση να επιτύχουν την ικανοποίηση των αξιώσεών τους παρά μόνο μέσω αγωγής αποζημιώσεως εκ μέρους της Επιτροπής.
   Παρόμοια στάση έρχεται σε αντίθεση με την πάγια κοινοτική νομολογία και με την αρχή περί ασφαλείας δικαίου.
   
      (1)  ΕΕ L 267 της 16/9/1982, σ. 16 (δεν ισχύει πλέον).